
 14.3.2019
 BG
 Официален вестник на Европейския съюз
 L 72/11
 РЕГЛАМЕНТ ЗА ИЗПЪЛНЕНИЕ (ЕС) 2019/403 НА КОМИСИЯТА
 от 13 март 2019 година
 за предоставяне на разрешение на Съюза за групата биоциди „Deosan Activate BPF based on Iodine“
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5 от него,
 като има предвид, че:
 (1)
 На 7 юли 2015 г. Diversey Europe Operations B.V. подаде заявление по член 43, параграф 1 от Регламент (ЕС) No 528/2012 за разрешаване на употребата на група биоциди „Deosan Activate BPF based on Iodine“ („групата продукти“) от продуктов тип 3 съгласно описанието в приложение V към посочения регламент. Компетентният орган на Обединеното кралство се съгласи да направи оценка на заявлението съгласно предвиденото в член 43, параграф 1 от Регламент (ЕС) No 528/2012. Заявлението бе заведено в Регистъра за биоциди под номер на досието BC-JN018376-30.
 (2)
 Групата биоциди съдържа йод като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества. Предвид характерните свойства на активното вещество и установените в Делегиран регламент (ЕС) 2017/2100 на Комисията научни критерии за определянето на свойствата, нарушаващи функциите на ендокринната система (2), Комисията ще прецени дали е необходимо да се преразгледа одобрението на йода, включително на поливинилпиролидон-йода, в съответствие с член 15 от Регламент (ЕС) No 528/2012. След това, в зависимост от резултата от това преразглеждане, Комисията ще прецени дали разрешенията на Съюза за употреба на продукти, съдържащи активното вещество, трябва да бъдат преразгледани в съответствие с член 48 от Регламент (ЕС) No 528/2012.
 (3)
 На 20 декември 2017 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклада за оценката и заключенията от нея на Европейската агенция по химикали („Агенцията“).
 (4)
 На 6 юли 2018 г. Агенцията представи пред Комисията становище (3), в т.ч. проекта за обобщение на характеристиките на биоцидите от групата продукти и окончателния доклад за оценката на групата продукти, в съответствие с член 44, параграф 3 от Регламент (ЕС) No 528/2012. В становището се стига до заключението, че групата продукти попада в обхвата на определението за „група биоциди“ в член 3, параграф 1, буква т) от Регламент (ЕС) No 528/2012, отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (5)
 На 17 септември 2018 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (6)
 Комисията е съгласна със становището на Агенцията, поради което счита, че е целесъобразно да се предостави разрешение на Съюза за